b'\n_START_ARTICLE_\nForm\xc4\x83 tripartit\xc4\x83\n_START_PARAGRAPH_\n\xc3\x8en muzic\xc4\x83, o form\xc4\x83 tripartit\xc4\x83 cuprinde trei sec\xc8\x9biuni, dintre care a treia este reluarea \xe2\x80\x93 eventual variat\xc4\x83, a \xe2\x80\x93 celei dint\xc3\xa2i. Nota\xc8\x9bia schematic\xc4\x83 a tripartitului este A\xe2\x80\x93B\xe2\x80\x93A, \xc3\xaen care A corespunde primei sec\xc8\x9biuni, iar B o reprezint\xc4\x83 pe cea de a doua. Tripartitul se mai nume\xc8\x99te form\xc4\x83 de lied, denumire justificat\xc4\x83 de folosirea sa frecvent\xc4\x83 \xc3\xaen compozi\xc8\x9biile de acest gen._NEWLINE_Un exemplu accesibil de form\xc4\x83 tripartit\xc4\x83 este piesa a treia, Tr\xc3\xa4llerliedchen (en. Humming Song, ro. \xe2\x80\x9ec\xc3\xa2ntec de voio\xc8\x99ie\xe2\x80\x9d), din Album pentru tineret, op. 68 de Robert Schumann (partitura este disponibil\xc4\x83 aici). Cele dou\xc4\x83 sec\xc8\x9biuni sunt perioade simple, simetrice \xc8\x99i p\xc4\x83trate; sec\xc8\x9biunea A este tonal \xc3\xaenchis\xc4\x83 (se \xc3\xaencheie pe acordul tonicii), \xc3\xaen vreme ce B este tonal deschis\xc4\x83 (ultimul acord este cel al dominantei). Sec\xc8\x9biunile A sunt formulate \xc3\xaen tonalitatea Do major, iar B este scris\xc4\x83 \xc3\xaen Sol major. A treia sec\xc8\x9biune reia f\xc4\x83r\xc4\x83 nicio modificare materialul din prima sec\xc8\x9biune.'